13. Forslag til Strukturplan for [adresse] (Åben)
Tidl. politisk behandling BY, 24.06.20, pkt. 121
Forventet sagsgang
PL-U, ØK, BY
Lovgrundlag
SAGENS INDHOLD
Byrådet skal i denne sag tage stilling til ”Strukturplan for [adresse]”. Planforslaget fremlægges 
efterfølgende i offentlig høring.
Strukturplanen for [adresse] tager sit afsæt i ”Vækst i [adresse], Jørgen Nissen og bæredygtighedsstrategi 
2030+”, hvor der beskrives en målsætning om, at der skal udarbejdes en strukturplan for [adresse].
Formålet med strukturplanen er at konkretisere byggemulighederne i området, herunder fastlægge den 
overordnede struktur for veje-, stier- og grønne områder. Det er desuden formålet med planen, at der 
fastlægges principper for områdets regn- og spildevandshåndtering gennem anvendelse af LAR-løsninger, 
samt principper for naturmæssige og rekreative sammenhænge mellem de eksisterende byområder og nye 
grønne områder i den nye bydel. I denne forbindelse undersøges skovrejsning som et af virkemidlerne til 
at skabe nye rekreative kvaliteter i området.
Strukturplanen er en ikke-lovbunden plantype, der ikke i sig selv har retsvirkning for ejere og brugere inden 
for området. Planen beskriver hovedgreb og udviklingsprincipper, der skal gennemføres og arbejdes med 
for fremadrettet at sikre, at [adresse] udvikles til en attraktiv bydel med naturen i fokus. 
Strukturplanområdet forslås opdelt i fire byområder, der hver især kan udvikles gennem flere lokalplaner 
for boligområder. En lokalplan for et boligområde i ”Byområde A” behandles parallelt med behandlingen af 
strukturplanen.
VURDERING
En del af strukturplanens område er rammelagt i Kommuneplan 2021-32 med kommuneplanrammerne 
2.BO.18 og 2.BO.19 samt som en del af det 30-årige perspektivområde.
 
Strukturplanen udvikles i overensstemmelse med Byrådets målsætning i ”Vækst i [adresse], Jørgen Nissen og 
bæredygtighedsstrategi 2030+” om bl.a. at:

skabe et nyt stort og sammenhængende boligområde og indarbejde nye og alternative særkender.

skabe et mere varieret udbud af boliger, herunder flere mindre boliger (etage, tæt-lav, tæt-åben) samt 
flere lejeboliger.

skabe mulighed for yderligere skovrejsning, hvor skovrejsningen indgår som en aktiv del af 
boligområdernes indretning og funktionalitet.

udlægge arealer til offentlig service som fx plejecenter, skole og dagtilbud for børn.
Teknik og Miljø vurderer, at strukturplanen bidrager til at skabe sammenhæng og helhed i området i takt 
med, at der udarbejdes lokalplaner og sker udbygning i afgrænsede dele af strukturplanområdet. 
Udbygning af området vil ske som en naturlig fortsættelse af Hinnerup. Samtidig vil strukturplanen bidrage 
Byråd
27. juni 2023  19:00
til, at der skabes et varieret boligtilbud for områdets fremtidige beboere, og der tillige skabes mulighed for 
offentlige servicetilbud og en dagligvarebutik.
Teknik og Miljø har valgt at lade forslag til strukturplan for [adresse] miljøvurdere. Emnerne for 
miljøvurderingen er befolkning, menneskers sundhed, biodiversitet, landskab og vand.
 
ØKONOMI
Udgifter forbundet med udarbejdelse af planen er finansieret af de midler, der er afsat til særlige 
planlægningstiltag i centerbyerne. Strukturplanen har herudover ikke økonomiske konsekvenser for 
Favrskov Kommune.
INDDRAGELSE
Arbejdet med strukturplanen har taget udgangspunkt i en dialogbaseret arbejdsform, hvor kommunens 
rådgiver og Teknik og Miljø har været i løbende dialog. Sideløbende har forskellige rådgivere bidraget med 
relevante undersøgelsesnotater. 
Strukturplanen skal efter godkendelse offentliggøres ved annoncering på kommunens hjemmeside med en 
indsigelsesfrist, som Teknik og Miljø anbefaler fastlagt til 10 uger. I høringsperioden vil Teknik og Miljø 
afholde borgermøde i form af en workshop eller lignende. 
INDSTILLING
Direktøren for Teknik og Miljø indstiller til Byrådet:
1.
At ”Forslag til Strukturplan for [adresse]” godkendes og fremlægges i offentlig høring i 10 uger. 
BESLUTNING
Plan- og Landdistriktsudvalget, 8. juni 2023:
Fraværende: Inger Mathiasen, Thake Bertram Hansen
Indstilles godkendt.
Økonomiudvalget, 20. juni 2023:
Fraværende: Marianne Iversen
Indstilles godkendt. 
Byrådet, 27. juni 2023:
Fraværende: Christian Frederiksen
Godkendt.
Bilag
1.
Forslag til Strukturplan Hinnerup Nord juni 2023 (3544736)
2.
Miljørapport for Strukturplan [adresse], juni 2023 (3544681)
3.
Bilag 1 Strukturplan Hinnerup - Regnvandshåndtering (2136799)
4.
Bilag 2 Trafikanalyse for strukturplan [adresse] (3544709)
5.
Bilag 3 Hinnerup Nord Støjberegning  (3544725)
6.
Understøttelse af FN's verdensmål (3539254)
